Námskeið ætlað leikskólastjórnendum sem komnir eru með ljósleiðara og tengjast borgarnetinu . Námslýsing : Netkerfi borgarinnar útskýrt Farið yfir breytingar á prentara uppsetningum Tölvuöryggi og varnir kynntar Outlook forritið kynnt Markmið : Kynna stjórnendum leiksóla Reykjavíkur þær breytingar sem verða við að tengjast ljósleiðara og netkerfi borgarinnar . Auka sýn þeirra á þeim möguleikum sem það skapar og gera þeim betur kleift að taka upplýstar ákvarðanir um skipulag og hönnun innra starfs viðkomandi stofnunar Námskeiðstími : 4 tímar . Á þessu ári munu allir leikskólar Reykjavikur tengjast ljósleiðara og þar með neti borgarinnar . Þetta verður að teljast mikil tímamót fyrir þessar stofnanir sem fram að þessu hafa verið með ADSL tengingar og ekkert samband við borgarnetið . Mikilvægt er að fræða stjórnendur um þær breytingar sem þetta hefur í för með sér og þá auknu ábyrgð sem því fylgir að tengjast borgarnetinu . Á námskeiðinu er farið yfir tölvur og tölvunotkunn , tengingar og uppbyggingu netkerfis , einnig er farið yfir almenn öryggisatriði í tölvunotkunn Þá er farið yfir grunnatriði í skjalavörslu – uppbyggingu-útfærslu-skipulagi og ábyrgð stjórnanda Miðlæg prentþjónusta er útskýrð . Outlook postforritið kynnt og farið yfir helstu atriði en í dag eru flestir starfsmenn leikskóla að nota vefpóst . Námskeiðið er sérsniðið að þörfum stjórnenda Leikskóla Reykjavikur og erþví mikilvægt að allir stjórnendur skólans taki þátt i námskeiðinu ( skólastjóri aðstoðarskólastjórar , deildarstjórar og sérkennslustjóri ) því nauðsynlegt er að allir rói í sömu átt þegar kemur að breytingum sem þessum Framkvæmd námskeiðisins er með þeim hætti að tekið er tillit til álags stafsmanna á leikskólum þannig að hver skóli getur sent t.d. 2 starfsmenn á námskeið og svo næstu 2 á næsta námskeið o.s.frv . Þá er gert ráð fyrir faglegri aðstoð eftir námskeið við skipulag og uppsetningar eftir ákveðnum forsendum .